28
- manangkil.
- Demang-demung bata-batu lan sedahan, pramenak muah praaji, agung dangin desa, miwah delod samudra, dajan tukad pada nagkil, mawarna-warna, panjak I Buaya pati.
- Seksek jejel sawewengkone di Bungbang, sira Demung Kalikit, bancangaheng arsa, Patih Mangkunegara, gobane ngresresang ati, kalih sawawa, ring dedege Sang Aji.
- Krurakara tangkilan I Buaya Nata, kadi gulem matindih, manyiup segara, dedet katon asigar, ban liun buayane manangkil, siu-siuan, tuara bakat itungin.
- Laut ditu Sang Nata Demung Dodokan, ngonyang tingkah katangkil, cecingak burerap, kadi singane galak, siep ne pada manangkil, patih punggawa, pada takut mamunyi.
- Pada nguntuk tuara da bani maliat, sawateking ne nangkil, dadi Sri Narendra, rentehing pangandika, buka keruge mamunyi, kabina-bina, wiakti ngaresresang ati.
Puh Sinom
- Tiba renteh pawacana, ring sira Rakrian Apatih, duh Patih Mangkunegara, salaminira katangkil, yen tan tumben ne jani, I Patih mai katepuk, teka nangkilin nira, makelo ban ngati-ati, yan tan ruruh, alih I Patih tong teka.
- Mai manangkilin nira, apa sekilang di ati, kranane masesawatan, solah I Patihe jani, daat bina tan sipi, tingkahe jani ken malu, yen di sebeng leliat, buka mangalih-alihin, idep nyuud, tegak I Agung Dodokan.
- Keto wacanan Sang Nata, ring sira Rakrian Apatih, I Patih bungeng tan ucap, kenengan masemu tangis, ngetor tur peluh pidit, belbelan kasepan matur, Sang Nata buin ngandika, tuah saja idep matanding, nah ne rebut, apa jani antiang.
- Raris I Patih manyagjag, ngelut cokor saha tangis, aturnyane megat-megat, inggih Ratu Dewa Aji, sailing titiang wiakti, mamekul padan I Ratu, saking alit ma-
unk ilo_Latn ban_Latn ban_Latn ban_Latn ban_Latn ban_Latn lus_Latn ban_Latn ban_Latn ban_Latn ban_Latn